Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 175

1. A Bizottságnak joga van kiküldeni saját szakembereit, illetve megfelelõen meghatalmazott képviselõket bárminemû technikai vagy pénzügyi megbízás, illetve könyvvizsgálat elvégzésére, amelyet szükségesnek talál az intézkedés végrehajtásának figyelemmel kísérése céljából. A Bizottság elõzetes értesítést ad ilyen megbízottak kiküldésérõl a Kedvezményezett hatóságainak. Az Európai Számvevõszéknek ugyanilyen jogai és kötelezettségei vannak feladatainak ellátásával kapcsolatosan. A Kedvezményezett minden információt és dokumentumot rendelkezésre bocsát, amelyet kérnek tõle, s minden célszerû intézkedést megtesz a könyvvizsgálat, illetve ellenõrzés végrehajtásával megbízott személyek munkájának megkönnyítésére.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes